વડાપ્રધાન નરેન્દ્ર મોદી અને પાકિસ્તાનના વડાપ્રધાન નવાઝ શરીફ કઝાકિસ્તાનની રાજધાની અસ્તાનામાં એકબીજાને મળ્યા હતા. ન્યૂઝ એજન્સી પાસેથી પ્રાપ્ત થયેલી માહિતી મુજબ શંઘાઇ કો-ઓપરેશન ઓર્ગેનાઇજેશન (SCO) શિખર સંમેલન પહેલા લીડર લૉન્ઝમાં બન્ને નેતાઓએ એકબીજાનું અભિવાદન કર્યું હતું. જો કે આ વાતની કોઇ અધિકૃત પૃષ્ઠી નથી થઇ. એજન્સીની ખબર મુજબ પીએમ મોદી અને નવાઝે એકબીજાને તેમના ખબર અંતર પૂછ્યા હતા. ઉલ્લેખનીય છે કે હાલમાં નવાઝ શરીફે ઓપન હાર્ટ સર્જરી કરાવી હતી. અને તે સર્જરી પછી પીએમ મોદી અને નવાઝ શરીફની આ પહેલી મુલાકાત હતી. પીએમ મોદીએ નવાજ શરીફની માતા અંગે પણ ખબર અંતર પૂછ્યા હતા.